สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 26 ก.ย.59
27 ก.ย. 2559

ดัชนีดาวโจนส์ตลาดหุ้นนิวยอร์กปิดร่วงลง เมื่อคืนนี้ (26 ก.ย.) เนื่องจากนักลงทุนชะลอการซื้อขายก่อนที่นางฮิลลารี คลินตัน และนายโดนัลด์ ทรัมป์ จะเผชิญหน้ากันในการโต้วาทีครั้งแรก ซึ่งถือเป็นเหตุการณ์สำคัญที่อาจชี้ชะตาผลเลือกตั้งประธานาธิบดีสหรัฐในปลายปีนี้ นอกจากนี้ ตลาดยังได้รับแรงกดดันจากความวิตกกังวลเกี่ยวกับสถานะทางการเงินของดอยซ์แบงก์ หลังจากมีข่าวว่า รัฐบาลเยอรมนีปฏิเสธการให้ความช่วยเหลือธนาคารรายใหญ่แห่งนี้
ดัชนีเฉลี่ยอุตสาหกรรมดาวโจนส์ปิดที่ 18,094.83 จุด ร่วงลง 166.62 จุด หรือ -0.91% ดัชนี NASDAQ ปิดที่ 5,257.49 จุด ลดลง 48.26 จุด หรือ -0.91% ดัชนี S&amp;P500 ปิดที่ 2,146.10 จุด ลดลง 18.59 จุด หรือ -0.86%
 
ตลาดหุ้นยุโรปปิดร่วงลงเมื่อคืนนี้ (26 ก.ย.) โดยดัชนี DAX ตลาดหุ้นเยอรมนีดิ่งลงกว่า 2% เนื่องจากความวิตกกังวลเกี่ยวกับสถานะทางการเงินของดอยซ์แบงก์ หลังจากมีข่าวว่า รัฐบาลเยอรมนีเมินให้ความช่วยเหลือธนาคารรายใหญ่แห่งนี้
ดัชนี Stoxx Europe 600 ร่วงลง 1.6% ปิดที่ 340.00 จุด
ดัชนี CAC-40 ตลาดหุ้นฝรั่งเศสปิดที่ 4,407.85 จุด ลดลง 80.84 จุด หรือ -1.80% ดัชนี DAX ตลาดหุ้นเยอรมนีปิดที่ 10,393.71 จุด ร่วงลง 233.26 จุด หรือ -2.19% ดัชนี FTSE 100 ตลาดหุ้นลอนดอนปิดที่ 6,818.04 จุด ลดลง 91.39 จุด หรือ -1.32%
 
ตลาดหุ้นลอนดอนปิดร่วงลงหนักสุด ในรอบ 2 สัปดาห์เมื่อคืนนี้ (26 ก.ย.) หลังจากหุ้นกลุ่มพลังงานร่วงลง ในขณะที่นักลงทุนจับตาดูการประชุมของกลุ่มประเทศผู้ผลิตน้ำมันในสัปดาห์นี้
ดัชนี FTSE 100 ปิดปรับตัวลง 91.39 จุด หรือ 1.32% แตะที่ 6,818.04 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น กว่า 3% เมื่อคืนนี้ (26 ก.ย.) เนื่องจากนักลงทุนเข้าซื้อเก็งกำไรหลังจากสัญญาน้ำมันดิ่งลงอย่างหนักเมื่อวันศุกร์ ก่อนที่จะทราบผลการประชุมระหว่างกลุ่มประเทศผู้ส่งออกน้ำมัน (โอเปก) และรัสเซีย โดยการประชุมจะเสร็จสิ้นในวันพุธนี้ 
สัญญาน้ำมันดิบ WTI ส่งมอบเดือนพ.ย.พุ่งขึ้น 1.45 ดอลาร์ หรือ 3.3% ปิดที่ 45.93 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย.เพิ่มขึ้น 1.46 ดอลลาร์ หรือ 3.2% ปิดที่ 47.35 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (26 ก.ย.) โดยได้แรงหนุนจากสกุลเงินดอลลาร์สหรัฐที่อ่อนค่าลงเมื่อเทียบกับสกุลเงินหลักๆ ก่อนที่การโต้วาทีครั้งแรกระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน จะมีขึ้นในช่วงเช้าวันนี้ตามเวลาไทย
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 2.4 ดอลลาร์ หรือ 0.18% ปิดที่ระดับ 1,344.10 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 21.4 เซนต์ หรือ 1.08% ปิดที่ 19.596 ดอลลาร์/ออนซ์
สัญญาพลาตินัมส่งมอบเดือนต.ค.ร่วงลง 14.1 ดอลลาร์ หรือ 1.33% ปิดที่ 1,042.90 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 10.25 ดอลลาร์ หรือ 1.5% ปิดที่ 696.15 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับสกุลเงินหลักๆ ในการซื้อขายที่ตลาดนิวยอร์กเมื่อคืนนี้ (26 ก.ย.) ก่อนที่การโต้วาทีครั้งแรกระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน จะมีขึ้นในช่วงเช้าวันนี้ตามเวลาไทย
ดอลลาร์สหรัฐอ่อนค่าลงเมื่อเทียบกับเงินเยนที่ระดับ 100.35 เยน จากระดับของวันศุกร์ที่ 101.10 เยน และอ่อนค่าลงเมื่อเทียบกับฟรังก์สวิสที่ระดับ 0.9686 ฟรังก์ จากระดับ 0.9697 ฟรังก์
ยูโรแข็งค่าขึ้นสู่ระดับ 1.1258 ดอลลาร์สหรัฐ จากระดับ 1.1230 ดอลลาร์สหรัฐ ขณะที่เงินปอนด์แข็งค่าขึ้นสู่ระดับ 1.2970 ดอลลาร์สหรัฐ จากระดับ 1.2958 ดอลลาร์สหรัฐ และดอลลาร์ออสเตรเลียแข็งค่าขึ้นสู่ระดับ 0.7639 ดอลลาร์สหรัฐ จากระดับ 0.7617 ดอลลาร์สหรัฐ